Държавен вестник, бр. 12, 2013 г., стр. 156

СТР.  156	
Д Ъ Р Ж А В Е Н  В Е С Т Н И К 	
БРОЙ  12
При приключване на дейностите по процедура № 12 „Асистирана репродукция – фоликулна пункция, 
оплождане, ембриотрансфер, криоконсервация“ или на някое от нивата й с невъзможност от страна на 
пациентката да продължи със следващите дейности по асистирана репродукция, основанията за това се 
записват в медицинската документация. За започване на нова процедура № 12 „Асистирана репродукция – 
фоликулна пункция, оплождане, ембриотрансфер, криоконсервация“ се изисква нова Заповед на Директора 
на Център „Фонд за асистирана репродукция“ въз основа на Решение на Обществения съвет.
І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА ПРОЦЕДУРА 
„АСИСТИРАНА РЕПРОДУКЦИЯ – ФОЛИКУЛНА ПУНКЦИЯ, ОПЛОЖДАНЕ, ЕМБРИОТРАНСФЕР, 
КРИОКОНСЕРВАЦИЯ“
Изпълнители на процедура №12 „Асистирана репродукция – фоликулна пункция, оплождане, 
ембриотрансфер, криоконсервация“ са лечебни заведения за извънболнична и болнична помощ, съгласно 
чл.2, т.1 и т.2 от Наредба №28/2007 г. за дейности по асистирана репродукция и Приложение към чл.1, ал.1, 
Глава III, т.7 от Наредба №32/2008 г. за утвърждаване на медицински стандарт „Акушерство и гинекология“. 
Устройството и дейността на лечебните заведения отговарят на изискванията на Наредба №28/2007 и Глава 
IV, Раздел III от Закона за здравето (ЗЗ). 
Изпълнители на процедура № 12 „Асистирана репродукция – фоликулна пункция, оплождане, 
ембриотрансфер, криоконсервация“ са лечебни заведения, които притежават разрешение за извършване на 
тази дейност от Министъра на здравеопазването, съгласно чл.131. ал.1 от ЗЗ и Наредба №16/2007 г.
Забележка: Лечебните заведения, изпълнители на процедура № 12 „Асистирана репродукция – 
фоликулна пункция, оплождане, ембриотрансфер, криоконсервация“, задължително сключват и договор 
за изпълнение на процедура № 11 „Асистирана репродукция – хормонална контролирана овариална 
хиперстимулация (КОХС)“.
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И 
ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА ПРОЦЕДУРА 
№ 12
Задължително звено/медицинска апаратура
1. Клиника/отделение по акушерство и гинекология, с разрешение за извършване на дейност по 
асистирана репродукция
или
Клиника/отделение по гинекология, с разрешение за извършване на дейност по асистирана 
репродукция
или
Медицински център (МЦ)/Диагностично-консултативен център (ДКЦ), с разрешение за извършване на 
дейност по асистирана репродукция с манипулационна за извършване на пункция под ехографски контрол 
оборудвана съгласно медицински стандарт по „Асистирана репродукция“ и съгласно медицински стандарт 
„Анестезия и интензивно лечение“ в частта за амбулаторна анестезия
2. Кабинет за образна диагностика с необходимото оборудване за осъществяване на ултразвукова 
диагностика
3. Апаратура и оборудване за осъществяване на пункция на фоликулите, ин витро оплождане и ембриотрансфер, 
съгласно медицински стандарт по „Асистирана репродукция“ 
4. ОАИЛ/КАИЛ 
или 
Стая за възстановяване след фоликулна пункция, оборудвана съгласно медицински стандарт по „Асистирана 
репродукция“ и съгласно медицински стандарт „Анестезия и интензивно лечение“ в частта за амбулаторна 
анестезия с разрешение за извършване на дейност по асистирана репродукция 
5. Лапароскоп при лапароскопски процедури 
Забележка: В случаите на извършване на лапароскопски процедури, следва да бъдат спазвани 
нормативните изисквания при извършване на дейности по еднодневна хирургия, акушерство и гинекология, 
анестезия и интензивно лечение.
Лечебни заведения, които не разполагат с лапароскопска апаратура и специалисти по акушерство 
и гинекология, притежаващи удостоверения за лапароскопия или минимално инвазивна хирургия не 
могат да отчитат процедура с код *65.14 „Лапароскопска пункция на яйчниците“. 
2. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ 
ЗА ИЗПЪЛНЕНИЕ НА АЛГОРИТЪМА НА ПРОЦЕДУРАТА, НЕНАЛИЧНИ НА ТЕРИТОРИЯТА НА 
ЛЕЧЕБНОТО ЗАВЕДЕНИЕ, ИЗПЪЛНИТЕЛ НА ПРОЦЕДУРА № 12 
Лечебното заведение, изпълнител на процедура № 12 може да осигури дейността на съответното 
задължително звено чрез договор с друго лечебно заведение на територията на населеното място, което 
отговаря на изискванията за апаратура, оборудване и специалисти за тази процедура и има договор с 
НЗОК.
Задължително звено/медицинска апаратура
1.	
Криобанка
2.	
Клинична лаборатория, съгласно медицински стандарт по „Клинична лаборатория“, сертифицирана за 
изследване на хормони
3.	
Структура за болнична помощ оказваща спешна хоспитализация, съгласно Наредба №28/2007 г. за 
дейности по асистирана репродукция – за МЦ/ДКЦ с разрешение за извършване на дейност по 
асистирана репродукция